Қарағандыдағы жанжал. Барлық кінәлі азаматтар жазаланады
"Қарағандыдағы жанжал. Барлық кінәлі азаматтар жазаланады" | "https://abai.kz/post/83783"
TITLE: Қарағандыдағы жанжал. Барлық кінәлі азаматтар жазаланады
URL: https://abai.kz/post/83783
META: "Қарағандыдағы жанжал. Барлық кінәлі азаматтар жазаланады" | "https://abai.kz/post/83783"
DATE: 07.01.2019
AUTHOR(s): Abai.kz
TOTAL WORDS: 193
TEXT: 2019 жылдың 6 қаңтары сағат 10.00-де Қарағандыда билік өкілдері «Древний Рим» мейрамханасында орын алған жанжал кезінде көз жұмған жігіттің жақындарымен кездесті, - деп хабарлайды Абай-ақпарат Қарағанды облысы әкімдігінің баспасөз қызметіне сілтеме жасап. Кездесу барысында тергеудің жүргізілуі жайлы түсініктемелер берілді. Бұл уақытта Полиция департаментінің алдында ақпараттың хабарлануын күткен 200-230 адам жиналды. Жиналғандардың алдында Қарағанды облысының әкімі Ерлан Қошанов сөз сөйлеп, тергеудің барысы жайлы және алдағы уақытта іске асырылатын шаралар туралы толық ақпарат берді. Әкім тергеу шараларының ҚР Бас прокурорының жеке бақылауына алынғанын және барлық кінәлі азаматтардың жазаланатынын қадап айтты. Билік аталған процесстің обьективті және барынша ашық өтетініне уәде берді. Қазіргі уақытта құқық қорғау органдары тарапынан ҚР Қылмыстық кодексінің адам өлтіру және бұзақылық баптары бойынша қылмыстық іс қозғалды. Бүгінгі таңда 9 қатысушы анықталды, оның 8 тұтқынға алынды, 1-еуі халықаралық іздестіруге жарияланды. Жанжал екі компания арасында болғанын және ұлтаралық сипат алмағанын хабарлаймыз. Сондай-ақ ҚР Қылмыстық кодексінің 274-бабы бойынша жалған ақпарат тарату - бес мың айлық есептік көрсеткішке дейінгі мөлшерде айыппұл салуға, 7 жылға дейін бас бостандығын шектеуге не сол мерзімге бас бостандығынан айыруға жазаланатынын ескертеміз. Кездесу барысында ешқандай заң бұзушылықтар тіркелген жоқ. Қазіргі уақытта қалада және облыста жағдай тұрақты, қоғамдық тәртіптің бұзылуына жол берілген жоқ. Abai.kz
